लड़की अचानक काहे स्कूल जाब छोड़ देत है। यहिकर मुख्य कारन छेड़छाड़ के घटना आय। बांदा जिला के खपटिहा कलां इंटर कालेज मा 11 जनवरी का छेड़छाड़ के शिकायत सउहें आयी है। आरोपी मुहल्ला का रहै वाला आय। पैलानी थानाध्यक्ष राजीव कुमार का कहब है कि मुकदमा अपराध संख्या 4/18 धारा 354 [ख] 504 आई. पी. सी. पास्को एक्ट के तहत दर्ज कीन गा है। आरोपी चंदू का 14 जनवरी का गिरफ्तार कइके जेल भेज दीन गा है।
लड़की का कहब है कि कइयौ महीना से वा मोर स्कूल जात दरकी पीछा करत रहै अउर गन्दी-गन्दी बात करत रहै। मुंह खोले मा जान से मारे के धमकी देत रहै। लड़की के महतारी बताइस कि मोर लड़की खपटिहा मा अकेले पढ़े जात रहै। मुहल्ला से कउनौ पढ़े नहीं जात रहै। मोर लड़की वहिके डेर से स्कूल पढ़े नहीं जात रहै। फेर वा मोहिका चिटठी देखाइस अउर पूर बात बताइस। पंच रुपिया के दम मा केस दबावे के कोशिश करत रहै पै हम कारवाही करे हन अउर वहिका सजा देवाये हन।
रिपोर्टर- गीता देवी और शिवदेवी
Published on Jan 16, 2018
awa_Deva awa_Deva awa_Deva eng_Latn